CELEX: C2006/131/20
Language: et
Date: 2006-06-03 00:00:00
Title: Kohtuasi C-201/04: Euroopa Kohtu (teine koda)  23. veebruari 2006.  aasta otsus (Hof van beroep te Antwerpeni (Belgia) eelotsusetaotlus) — Belgische Staat  versus  Molenbergnatie NV (Ühenduse tolliseadustik — Ekspordi- või imporditollimaksude tollivormistusjärgne sissenõudmine — Kohustus teatada võlgnikule tasumisele kuuluva tollimaksu summa niipea kui arvestuskanne on tehtud ja enne kolmeaastase tähtaja möödumist tollivõla tekkimisest — Mõiste  vastav kord )

3.6.2006   
            
            
               ET
            
            
               Euroopa Liidu Teataja
            
            
               C 131/11
            
         Euroopa Kohtu (teine koda) 23. veebruari 2006. aasta otsus (Hof van beroep te Antwerpeni (Belgia) eelotsusetaotlus) — Belgische Staat versus Molenbergnatie NV
   (Kohtuasi C-201/04) (1)
   
   (Ühenduse tolliseadustik - Ekspordi- või imporditollimaksude tollivormistusjärgne sissenõudmine - Kohustus teatada võlgnikule tasumisele kuuluva tollimaksu summa niipea kui arvestuskanne on tehtud ja enne kolmeaastase tähtaja möödumist tollivõla tekkimisest - Mõiste “vastav kord”)
   (2006/C 131/20)
   Kohtumenetluse keel: hollandi
   Eelotsusetaotluse esitanud kohus
   Hof van beroep te Antwerpen
   Põhikohtuasja pooled
   
      Hageja: Belgische Staat
   
      Kostja: Molenbergnatie NV
   Kohtuasja ese
   Eelotsusetaotlus — Hof van Beroep te Antwerpen — Nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik (EÜT L 302, lk 1; ELT eriväljaanne 02/04, lk 307) — Ajaline kohaldatavus — Enne määruse jõustumist tekkinud tollivõla sissenõudmine — Ühenduse tolliseadustiku artikli 221 tõlgendamine — Kohustus teatada võlgnikule tasumisele kuuluva tollimaksu summa niipea kui arvestuskanne on tehtud ja enne kolmeaastase tähtaja möödumist tollivõla tekkimisest
   Resolutiivosa
   
               1.
            
            
               Enne 1. jaanuari 1994 tekkinud tollivõla suhtes pärast seda kuupäeva algatatud sissenõudmisele kohalduvad ainult nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik, artiklites 217–232 sätestatud menetlusnormid.
            
         
               2.
            
            
               Määruse nr 2913/92 artikli 221 lõige 1 nõuab, et arvestuskanne impordi- või eksporditollimaksu summa kohta tehtaks enne sellest võlgnikule teatamist.
            
         
               3.
            
            
               Määruse nr 2913/92 artikli 221 lõikes 3 sätestatud tähtaja möödumisel tollivõla sissenõudmine aegub, välja arvatud samas sättes ettenähtud erandjuhul, mis ühtlasi tähendab ka selle võla enda aegumist ja seetõttu selle lõppemist. Niimoodi sätestatud normist lähtudes tuleb artikli 221 lõiget 3, erinevalt sama artikli lõigetest 1 ja 2, pidada materiaalõigusnormiks ja seepärast ei saa seda kohaldada enne 1. jaanuari 1994 tekkinud tollivõla sissenõudmisele. Kuna tollivõlg on tekkinud enne 1. jaanuari 1994, kohalduvad sellele ainult sel kuupäeval jõus olnud aegumisnormid, isegi kui selle võla sissenõudmine algatati pärast 1. jaanuari 1994.
            
         
               4.
            
            
               Eelnevast lähtudes tuleb neljandale küsimusele vastata, et liikmesriigid ei ole kohustatud kehtestama konkreetseid menetlusnorme impordi- või eksporditollimaksu summa selle tasumise eest vastutavale isikule teatamise korra kohta, kuna teatamisele võib kohaldada siseriiklikke menetluse üldnorme, millega tagatakse tasumise eest vastutavale isikule õige teabe andmine ja võimaldatakse tal kõiki asjaolusid teades oma seadusjärgseid õigusi kaitsta.
            
         
      (1)  ELT C 179, 10.7.2004.